
Grozījumi Ministru kabineta 2024. gada 16. aprīļa noteikumos Nr. 241 "Noteikumi par kārtību, kādā apgūstamas speciālās zināšanas bērnu tiesību aizsardzības jomā, šo zināšanu saturu un apjomu"
Izdoti saskaņā ar Bērnu tiesību aizsardzības likuma 5.1 panta otro un trešo daļu
· Izdarīt Ministru kabineta 2024. gada 16. aprīļa noteikumos Nr. 241 "Noteikumi par kārtību, kādā apgūstamas speciālās zināšanas bērnu tiesību aizsardzības jomā, šo zināšanu saturu un apjomu" (Latvijas Vēstnesis, 2024, 75. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Bērnu tiesību aizsardzības likuma 5.1 panta otro un trešo daļu".
· 2. Izteikt 1. punktu šādā redakcijā:
· "1. Noteikumi nosaka kārtību, kādā Bērnu tiesību aizsardzības likumā noteiktie subjekti, kuriem nepieciešamas speciālās zināšanas bērnu tiesību aizsardzības jomā (turpmāk – speciālisti), apgūst speciālās zināšanas bērnu tiesību aizsardzības jomā (turpmāk – speciālās zināšanas), šo zināšanu saturu un apjomu, speciālo zināšanu apguves organizēšanas kārtību, kā arī prasības pasniedzējiem."
· 3. Papildināt ar 13.1 punktu šādā redakcijā:
· "13.1 Kompetences pilnveides programmu atbilstoši izstrādātajiem kompetences pilnveides programmu paraugiem un to metodikai pēc programmu pasniedzēju saskaņošanas ar centru īsteno Izglītības iestāžu reģistrā reģistrēta un akreditēta augstākās vai profesionālās tālākizglītības un profesionālās pilnveides izglītības iestāde vai valsts iestāde, kuras nolikumā ir paredzēts veikt izglītojošu darbību (turpmāk abas kopā - iestāde)."
· 4. Papildināt ar 13.2 punktu šādā redakcijā:
· "13.2 Kompetences pilnveides programmu vada pasniedzēji, kuriem ir:
· 13.21. akadēmiskā vai otrā līmeņa profesionālā augstākā izglītība tiesību zinātnēs, pedagoģijā, psiholoģijā vai sociālajā darbā;
· 13.22. vismaz trīs gadu darba pieredze par attiecīgo mācību programmas tēmu pēdējo piecu gadu periodā pirms mācību vadīšanas sākuma;
· 13.23. darba pieredze pasniedzēja darbā reģistrētā izglītības iestādē vai pieredze lasīt lekciju kursus, vadīt seminārus vai praktiskās nodarbības."
· 5. Papildināt ar 13.3 punktu šādā redakcijā:
· "13.3 Darba devēju un Valsts probācijas dienesta organizētās mācības vada pasniedzēji, kuriem ir:
· 13.31. akadēmiskā vai otrā līmeņa profesionālā augstākā izglītība tiesību zinātnēs, pedagoģijā, psiholoģijā vai sociālajā darbā;
· 13.32. vismaz divu gadu darba pieredze par attiecīgo mācību programmas tēmu pēdējo piecu gadu periodā pirms mācību vadīšanas sākuma."
· 6. Papildināt ar 14.1 punktu šādā redakcijā:
· "14.1 Darba devējs, Valsts probācijas dienests vai iestāde, kura īsteno kompetences pilnveides programmu vai darba devēja organizētās mācības, iesniedz centram iesniegumu, norādot pasniedzēju vārdu, uzvārdu, kontaktinformāciju, izglītību un darba pieredzi par attiecīgās mācības programmas tēmu. Pēc iesnieguma saņemšanas centrs saskaņo pasniedzēju sarakstu vai uzdod darba devējam, Valsts probācijas dienestam vai iestādei precizēt informāciju un iesniegt to atkārtoti, vai pieņem lēmumu par atteikumu saskaņot pasniedzēju sarakstu."
· 7. Izteikt 20. punktu šādā redakcijā:
· "20. Iestāde informāciju par speciālistam izsniegto apliecību glabā piecus gadus no tās izsniegšanas dienas, bet šo noteikumu 14.1 punktā noteikto informāciju - piecus gadus no sākotnējās programmas vai kārtējās programmas moduļa pabeigšanas dienas."

